พระราชกฤษฎีกาพระราชกฤษฎีกาแบ่งส่วนราชการและกำหนดหน้าที่ของส่วนราชการกองบัญชาการทหารสูงสุดกระทรวงกลาโหม (ฉบับที่ ๒)พ.ศ.๒๕๓๕ ภูมิพลอดุลยเดชป.ร.ให้ไว้ณ วันที่ ๒๔ ธันวาคม พ.ศ. ๒๕๓๕เป็นปีที่๔๗ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรแก้ไขเพิ่มเติมพระราชกฤษฎีกาว่าด้วยการแบ่งส่วนราชการและกำหนดหน้าที่ของส่วนราชการกองบัญชาการทหารสูงสุดกระทรวงกลาโหมอาศัยอำนาจตามความในมาตรา ๑๗๕ของรัฐธรรมนูญแห่งราชอาณาจักร และมาตรา ๑๘ แห่งพระราชบัญญัติจัดระเบียบราชการกระทรวงกลาโหมพ.ศ. ๒๕๐๓ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกาแบ่งส่วนราชการและกำหนดหน้าที่ของส่วนราชการกองบัญชาการทหารสูงสุดกระทรวงกลาโหม (ฉบับที่ ๒) พ.ศ. ๒๕๓๕มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ให้ยกเลิกความใน (๑๖) (๑๗) และ (๑๙)ของมาตรา ๔แห่งพระราชกฤษฎีกาแบ่งส่วนราชการและกำหนดหน้าที่ของส่วนราชการกองบัญชาการทหารสูงสุดกระทรวงกลาโหม พ.ศ. ๒๕๓๓ และให้ใข้ความต่อไปนี้แทน(๑๖) กรมยุทธบริการทหาร(๑๗) กรมการสนเทศทหาร(๑๙) กรมยุทธศึกษาทหารมาตรา ๔ให้ยกเลิกความใน (๓) (๔) (๖) (๑๖) (๑๗) (๑๘) และ (๑๙) ของ มาตรา ๕แห่งพระราชกฤษฎีกาแบ่งส่วนราชการและกำหนดหน้าที่ของส่วนราชการกองบัญชาทหารสูงสุดกระทรวงกลาโหม พ.ศ. ๒๕๓๓ และให้ใช้ความต่อไปนี้แทน(๓) กรมข่าวทหารมีหน้าที่พิจารณาเสนอความเห็นเกี่ยวกับนโยบาย การข่าวกรองและการต่อต้านการข่าวกรองวางแผนการข่าวกรองทางทหารเพื่อรักษาความมั่นคงแห่งชาติตลอดจนอำนายการและดำเนินการให้เป็นไปตามแผนประสานงานและกำกับดูแลกิจการข่าวกรองของทหารรวมทั้งติดตามงานข่าวกรองกับส่วนราชการที่เกี่ยวข้องพิจารณากำหนดผู้แทนฝ่ายทหารเข้าร่วมในกิจกรรมข่าวกรองของชาติและระหว่างชาติผลิตและการจายข่าวกรองทางทหาร อำนายการรักษาความปลอดภัยในกองบัญชาการทหารสูงสุดรวมทั้งการพิจารณาและประสานการใช้ประมวลและรหัสควบคุมนโยบายและดำเนินการทูตฝ่ายทหาร ดำเนินงานทาบพิธีการทูตและกิจกรรมการทูตฝ่ายทหารต่างประเทศ อำนวยการและดำเนินการฝึกศึกษาด้านการข่าวประสานความต้องการและพิจารณากำหนดการแจกจ่ายแผนที่อำนวยการวิจัยพัฒนาและเผยแพร่วิทยาการข่าวกรอง ดำเนินการในด้านภาษาต่างประเทศเพื่อสนับสนุนกิจกรรมข่าวกรองของกองบัญชาการทหารสูงสุดและประสานการอุตุนิยมวิทยา(๔) กรมยุทธการทหารมีหน้าที่พิจารณาเสนอความเห็นเกี่ยวกับนโยบายการทหารและวางแผนยุทธศาสตร์ประสานแผนการยุทธของกองทัพบก กองทัพเรือและกองทัพอากาศและแผนการป้องกันร่วมตามสัญญาระหว่างประเทศและสนธิสัญญาทางทหารประสานกิจการรักษาดินแดนกับกระทรวงมหาดไทยประสานแผนการป้องกันภัยทางอากาศของทหารที่เกี่ยวข้องกับฝ่ายพลเรือนดำเนินการเกี่ยวกับกิจการทหารต่างประเทศพิจารณาเสนอความเห็นและนโยบายเกี่ยวกับการจัดส่วนราชการต่างๆของกองบัญชาการทหารสูงสุด พิจารณาเสนอนโยบายและแผนการฝึกผสม การฝึกร่วมการยุทธพิเศษ และการปกครองในยามสงคราม(๖) กรมการสื่อสารทหารมีหน้าที่อำนวยการและดำเนินการเกี่ยวกับกิจการสื่อสาร และการสงครามอิเล็กทรอนิกส์พิจารณาวางแผนการสื่อสารเพื่อสนับสนุนแผนปฎิบัติการทางทหารในการป้องกันประเทศประสานแผนการสื่อสารของฝ่ายทหารและพลเรือนปฎิบัติการสื่อสารให้แก่กองบัญชาการทหารสูงสุดทั้งยามปกติและยามสงครามรวมทั้งดำเนินการสื่อสารร่วมกับต่างประเทศตามสัญญาระหว่างประเทศและสนธิสัญญาทางทหาร(๑๖) กรมยุทธบริการทหารมีหน้าที่พิจารณาเสนอความเห็น วางแผนอำนวยการประสานงานและดำเนินการเกี่ยวกับการสนับสนุนทางการส่งกำลังบำรุงและการบริการในด้านการพลาธิการ การขนส่ง การยุทธโยธา การสวัสดิการการกีฬาทหารของกองทัพไทยและระหว่างประเทศ การบริการทางการแพทย์ การสารวัตรทหารการดุริยางค์ การจัดกองทหารเกียรติยศ และการรักษาความปลอดภัยภานในกองบัญชาการทหารสูงสุด(๑๗) กรมการสนเทศทหาร มีหน้าที่วางแผนดำเนินการวิจัยและพัฒนาให้บริการเกี่ยวกับการดำเนินกรรมวิธีข้อมูลเป็นศูนย์กลางวิทยาการคอมพิวเตอร์ การฝึกอบรม การดำเนินกรรมวิธีข้อมูลแบบเชื่อมโยงกำหนดมาตรฐานการมี การใช้และดำเนินกรรมวิธีข้อมูลดำเนินการพัฒนาระบบกรรมวิธีข้อมูลไปสู่ระบบการบังคับบัญชา การควบคุม การสื่อสารและการข่าวกรองของกองทัพไทย(๑๘) สถาบันวิชาการป้องกันประเทศมีหน้าที่พิจารณาเสนอความเห็นวางแผน อำนวยการ ประสานงาน กำกับดูแลและดำเนินการเกี่ยวกับการศึกษาในระดับสูง การประศาสน์วิทยาการทางด้านความมั่นคงแห่งชาติ การป้องกันราชอาณาจักร การยุทธผสมการยุทธร่วมและการอำนวยการในระดับสูงการศึกษาอบรมเกี่ยวกับการสงครามการเมืองและการปฎิบัติการจิตวิทยารวมทั้งวิจัยทางยุทธศาสตร์(๑๙) กรมยุทธศึกษาทหารมีหน้าที่พิจารณาเสนอความเห็น อำนวยการ ประสานงาน กำกับดูแลและดำเนินการเกี่ยวกับการฝึกศึกษาทางทหาร การเผยแพร่วิทยาการเกี่ยวกับการทหารการศึกษาและรวบรวมประวัติศาสตร์และโบราณคดีเกี่ยวกับการทหารจัดและดำเนินการพิพิธภัณฑ์ทหารและห้องสมุดของกองบัญชาการทหารสูงสุดรวมทั้งดำเนินงานเกี่ยวกับกิจการของสภาการศึกษาวิชาการทหารผู้รับสนองพระบรมราชโองการชวน หลีกภัยนายกรัฐมนตรีหมายเหตุ:- เหตุผลในการประกาศใช้พระราชกฤษฎีกาฉบับนี้ คือโดยที่เป็นการสมควรแก้ไขชื่อของกรมยุทธบริการ ศูนย์กรรมวิธีข้อมูลและกรมการศึกษาและแก้ไขเพิ่มเติมหน้าที่ของกรมข่าวทหาร กรมยุทธการทหาร กรมการสื่อสารทหารกรมยุทธบริการทหาร กรมการสนเทศทหาร สถาบันวิชาการป้องกันประเทศและกรมยุทธศึกษาทหารเสียใหม่ให้เหมาะสมกับแนวทางการกำหนดชื่อของส่วนราชการในกองบัญชาการทหารสูงสุดและเพื่อให้สอดคล้องกับหน้าที่ที่ปฎิบัติอยู่จริงจึงจำเป็นต้องตราพระราชกฤษฎีกานี้ปรียนันท์/พิมพ์ปฐมพร/ปรับปรุง๒๕มกราคม ๒๕๕๐[๑]ราชกิจจานุเบกษา เล่ม ๑๐๙/ตอนที่ ๑๒๕/หน้า ๓๕/๒๙ ธันวาคม ๒๕๓๕